बैठकों में अफसर खुद आया करें अपने प्रतिनिधि भेजना बंद करें
सागवाड़ा| साधारणसभा की बैठक पंचायत समिति सभागार में बुधवार को हुई। बैठक में बीडीओ मूलाराम सोलंकी ने मुख्यमंत्री जल स्वावलंबन अभियान के तहत क्षेत्र की चयनित 6 ग्राम पंचायतों के 16 गांवों में विभिन्न विभागों द्वारा करवाए जाने वाले कार्यों की जानकारी दी। बैठक को संबोधित करते हुए प्रधान रेखा रोत ने कहा कि विभागीय अधिकारी साधारण सभा की बैठक में प्रतिनिधि को नहीं भेजकर स्वयं मौजूद रहे।
साथ ही जनप्रतिनिधियों को योजनाओं, शिविरों बैठकों की समय पर जानकारी देवें। एसडीएम दीपेंद्र सिंह राठौर ने बताया कि जिला कलेक्टर के निर्देशानुसार क्षेत्र में चारागाह भूमि की रिपोर्ट ग्राम पंचायतों को संबंधित पटवारियों से लेनी है। वहीं चारागाह भूमि पर ग्राम पंचायत को एक बोर्ड लगवा कर अतिक्रमण हो तो उसे मुक्त कराना होगा। उन्होंने ग्राम पंचायतों में ई-मित्र संचालकों को दुकान के बाहर रेट लिस्ट पैंट कराना जरूरी बताया।
साधारणसभा में सदस्यों ने ये उठाए मुद्दे
भीलूड़ासे जिला परिषद सदस्य अनिता पंड्या ने ई-मित्रों के माध्यम से एलईडी बल्ब बांटे जाने वाली स्किम में लोगों से ज्यादा पैसे लेने पर रोष जताया। उन्होंने कहा कि लोगों को स्किम की पूरी जानकारी नहीं देने से वे गूमराह हो रहे है और उनसे सरकार द्वारा तय किमत से ज्यादा पैसे वसूले जा रहे है। साथ ही क्षतिग्रस्त सड़कों की मरम्मत कराने सड़क किनारे फैली हुई कटिंली झाडिय़ों को कटवाने की भी मांग रखी। गोवाड़ी से पंसस मयंक शर्मा ने जलदाय विभाग द्वारा पाइप लाइन डाले जाने के दौरान खोदी जाने वाली सड़क की पुन: मरम्मत कराने संबंधी जानकारी चाही तो पीएचईडी एईएन सुखेदव जोशी ने ठेकेदार द्वारा ही सड़क को मरम्मत करवाए जाने की बात बताई। इसके अलावा पंचायत समिति की स्वामित्व वाली दुकानों का ब्यौरा भी चाहा। टामटिया पंचायत समिति सदस्य ने ग्रामीण क्षेत्र के तालाबों का सिमांकन करा अतिक्रमण मुक्त कराने की आवश्यकता जताई।
इंजीनियर-अफसरबताते रहे विभागीय योजनाएं
पीडब्ल्यूडीएईएन जयशंकर पंड्या, सिंचाई विभाग के जेईएन शेर सिंह वर्मा, महिला एवं बाल विकास विभाग के प्रतिनिधि दीपेश कुमार, मेडि़कल विभाग से डॉ. साद हुसैन, पशुपालन विभाग के नोड़ल अधिकारी डॉ. दिनेशचंद्र बामणिया, सामाजिक न्याय एवं अधिकारिता विभाग के हेमंत गुप्ता, एबीईईओ जगदीश पंड्या, बिजली निगम के एईएन ग्रामीण विनोद दोसी एईएन सिटी अरविंद पाटीदार, उप कोषाधिकारी अशोक जैन, पीएचईडी के दिलीप भागरिया, कृषि विभाग के एसआर वर्मा श्रम विभाग के अधिकारी ने विभागीय जानकारी दी। बैठक में कविता व्यास, पार्वती देवी, पंसस विरेंद्र कुमार अहारी, वर्षा सरपोटा, गजराज कुंवर, भारती जोशी, डायालाल बामणिया, जयश्री पाठक, संगीता रोत, शिवनाथ डेंडोर, प्रेमलता, कांतिलाल रोत, प्रेमनाथ डोंडियार, अरूणा परमार, नीता परमार, मुकेश मीणा, योगेश संघवी, पुष्पा सरपोटा, पंकज कटारा मौजूद थे। सिंचाई विभाग के सेवा निवृत एईएन प्रद्युम्न पाटीदार का अभिनंदन किया गया
hin_Deva hin_Deva hin_Deva hin_Deva hin_Deva hin_Deva hin_Deva